
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/22-003/2468
URBROJ: 251-13-11-16/003-22-3
Zagreb, 8. prosinac 2022.
Z A P I S N I K

s 21. (dvadesetprve) sjednice Vijeća Mjesnog odbora „Dr. Ante Starčević“, održane 8. prosinca 2022. s početkom u 19,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek, Andrea Gostl

Nenazočni članovi Vijeća: Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 6 od ukupno 7 članova Vijeća, pa Vijeće može pravovaljano raspravljati i odlučivati.

Predsjednik predlaže verifikaciju Zapisnika s 20. sjednice. Vijeće JEDNOGLASNO prihvaća Zapisnik s 20. sjednice. 

Predsjednik predlaže: 
D n e v n i   r e d
     1. Aktualna problematika 
     2. Pitanja, prijedlozi i obavijesti
     
koji je JEDNOGLASNO prihvaćen

Ad. 1. Aktualna problematika  

Simona Ivanković obavještava članove vijeća da joj se javio gospodin Orsag iz Boćarskog kluba Voltino.
Mislav Zlatarić izvještava da ga je kontaktirao e-mailom i da mu je odgovoreno te je upućen na Vijeće Gradske četvrti, jer
mjesni odbor nema ingerencije za rješavanje njegovih pitanja.
Simona Ivanković izvješćuje da je kontaktirala srednju školu vezano uz prostor za parkiralište, te joj je rečeno da oni za
korištenje tog gradskog zemljišta imaju dozvolu od Grada.
Kako bi mjesni odbor eventualno mogao poduzeti daljnje korake, tražimo da škola pokaže navedeni dokument, obzirom da
prema zemljišnim knjigama taj teren ne pripada školi nego gradu.
Razmatra se pismeno upućen zahtjev gđe Marije Ilievske za postavljanje stupića radi zaštite parka kod zgrade Voltino 7, gdje  
je zelena površina potpuno uništena vozilima koja se na njoj parkiraju.
Vezano za stupiće članovi Vijeća podsjećaju na već upućeni zahtjev za stupiće kod kućnih brojeva 18 i 20, te kućnih brojeva 34 i 36 koji su već upućeni na nadležnu adresu.
Mislav Zlatarić upoznaje članove vijeća da su na dežurstvu bili stanari iz zgrada Votino 32, 34 i 36 koji su e-mailom dostavili fotografije stanja nogostupa (kojih zapravo nema) i prilaznih staza ulazima u zgrade kojih ili nema ili su improvizirane) te se stvaraju velike mlake i postoji potencijalna opasnost od ozljeda stanara prilikom kretanja od prilaznih puteva do ulaza u zgrade.

Vijeće Mjesnog odbora „Dr. Ante Starčević“ JEDNOGLASNO donosi 

	  Z A K LJ U Č K E
(u privitku zapisnika)

Ad 2. Pitanja, prijedlozi i obavijesti

Predlaže se slijedeće dežurstvo za 9. siječnja 2023., a slijedeća sjednica 12. siječnja 2023. godine

Sjednica je završila u 19,45 sati.                                                                                      

                                                                                                                                         PREDSJEDNIK
                                                                                                                                     MJESNOG ODBORA
        ZABILJEŽILA                                                                                                „DR. ANTE STARČEVIĆ“

